open-index/open-wikipedia-markdown huggingface dataset:
Žľabinský potok

** Žľabinský potok** je potok v regióne Spiš, na území obce Mníšek nad Popradom v okrese Stará Ľubovňa v Prešovskom kraji. Je pravostranným prítokom potoka Hraničná, ktorý ústi ďalej do Popradu v povodí Dunajca; má dĺžku . Je vodným tokom V. rádu. Hydrologické poradie (číslo povodia): 3-01-03-18. Geomorfologická kategorizácia: geomorfologická oblasť Východné Beskydy, geomorfologický celok Ľubovnianska vrchovina.

## Prameň
Pramení v nadmorskej výške  v lesnom extraviláne na východnom úbočí vrchu Petríkov vrch s nadmorskou výškou  na území obce Mníšek nad Popradom v okrese Stará Ľubovňa, v geomorfologickom celku Ľubovnianska vrchovina.

## Opis toku
Tečie východným smerom lesným extravilánom, pod juhozápadným svahom vrchu Žľabina s nadmorskou výškou  na území obce Mníšek nad Popradom sa stáča do juhovýchodného smeru, ľavým brehom obteká juhovýchodné a južné úbočie vrchu *Žľabina*, postupne sa stáča späť do východného smeru, na južnom úpätí vrchu *Žľabina* obteká samotu rovnakého názvu *Žľabina*, podteká cestu I. triedy 68 (Slovensko) vedúcu z hraničného prechodu v Mníšku nad Popradom do Starej Ľubovne a ďalej do Prešova a hneď v zmiešanom lesnom priestore s trvalým trávnym porastom ústi do vodného toku Hraničná v nadmorskej výške  ako jej ľavostranný prítok. Potok *Hraničná* ďalej ústi do Popradu. *Žľabinský potok* nemá prítoky.

*Žľabinský potok* pramení, preteká a ústi na území obce Mníšek nad Popradom v lesnom extraviláne  v severnej časti okresu Stará Ľubovňa v Prešovskom kraji, v geomorfologickom celku Ľubovnianska vrchovina.

## Pôvod názvu
Názov vodného toku *Žľabinský potok* má pôvod v názve vrchu Žľabina s nadmorskou výškou  v obci Mníšek nad Popradom, ktorého úbočím potok preteká. Vrch *Žľabina* je v súčasnosti pokrytý lesom a trvalým trávnym porastom. Z toponyma *Žľabina* rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Žľabinský potok* ako súčasť veľmi početnej skupiny názvov v slovenskej toponymii, najmä hydronymii. Názov vrchu *Žľabina*, ako typický predstaviteľ jednoslovného toponyma, má pôvod v charakteristickom výskyte žľabov v priestore pomenúvaného geografického objektu vo význame *podlhovasté priehlbiny v teréne, úzke terénne depresie*. Porovnaj napr. Blatina, Bučina, Črchlina, Dubina, Hrabina, Lipina, Plešina.

Hydronymum *Žľabinský potok* bolo štandardizované v roku 2007.

## Referencie

Kategória:Potoky na Slovensku
Kategória:Povodie Popradu
Kategória:Vodné toky v okrese Stará Ľubovňa
Kategória:Vodné toky v Ľubovnianskej vrchovine
Kategória:Mníšek nad Popradom
Lyzidín (nukleozid)

**Lyzidín** je nezvyčajný nukleozid, ktorý sa málokedy vyskytuje mimo tRNA. Je to derivát cytidínu, ktorého karbonylová skupina bola nahradená za aminokyselinu lyzín. Tretia pozícia antikodónu tRNA špecifickej pre izoleucín je typicky zamenená z cytozínu (ktorý by sa pároval s guanozínom) za lyzidín (ktorý sa páruje s adenozínom). Uridín na tejto pozícii nie je možné použiť, i keď sa bežne páruje s adenozínom, pretože pri wobble párovaní báz sa takisto páruje s guanozínom. Lyzidín teda umožňuje presnejšiu transláciu. Lyzidín sa označuje písmenom **L** alebo ako **k<sup>2</sup>C** (lyzín viazaný na C2 atóm cytidínu).

: žiadny|náhľad|338x338bod|Lyzidín sa páruje s adenozínom podobne, ako sa cytidín páruje s guanozínom. R označuje ribózu. Šípky naznačujú vodíkové väzby od vodíku k akceptorom. Lyzidín je označený písmenom L.

## Referencie

## Zdroj

Kategória:Nukleozidy
Kategória:Pyrimidíny
Lyzidín (chemická zlúčenina)

**Lyzidín** je derivát 2-imidazolínu. Je to bezfarebná pevná látka so zásaditými vlastnosťami, ktorá je rozpustná v organických rozpúšťadlách. Využíva sa ako prekurzor pre syntézu iných zlúčenín vo farmaceutickom priemysle. 

## Syntéza a reakcie
Lyzidín sa pripravuje kondenzáciou etyléndiamínu s kyselinou octovou, čím vzniká diamid, ktorý následne podstupuje cyklizáciu indukovanú oxidom vápenatým. Alternatívne je možné ho pripraviť kondenzáciou glyoxalu, amoniaku a acetaldehydu. 

Lyzidín je intermediátom v syntéze lieku metronidazolu. V prítomnosti Raneyho niklu dochádza k dehydrogenácii, čím vzniká 2-metylimidazol, ktorý sa následne dá ďalej spracovať.

: 600x600bod

## Referencie

Kategória:Dusíkaté heterocyklické zlúčeniny
Kamenná (vrch v Považskom Inovci)

**Kamenná** () je vrch v Považskom Inovci. Leží nad obcou Podhradie, približne  západne od Bánoviec nad Bebravou.

## Poloha
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho a Nitrianskeho kraja a okresov Bánovce nad Bebravou a Topoľčany. Vrchom zároveň vedie hranica katastrálnych území obcí Podhradie a Zlatníky. Nachádza sa západne od obce Zlatníky, z ktorej je možný prístup na vrchol.

## Opis
Kamenná je súčasťou bočného hrebeňa, vybiehajúceho východným smerom z Panskej javoriny (). Vrch tvorí pahorok, zakončujúci hrebeň na východnom okraji. Západným smerom leží Myslíkov vrch (), oddelený bezmenným návrším, južným smerom leží Hrabový vrch (), východným Ostrý vrch () a severným smerom Horný lom (). Vrch patrí do povodia rieky Nitry; severnú časť hrebeňa odvodňuje Chotinka, smerujúca do Chotiny, južnú jej prítok Železnica. Najbližšími sídlami sú východným smerom situované Zlatníky a Nemečky a južne ležiace Podhradie. 

### Výhľady
Zalesnený vrchol Kamennej neposkytuje veľa možností na rozhľad, no miesta s nižšou vegetáciou umožňujú zaujímavé výhľady. Viditeľné sú okolité vrchy pohoria i blízka pahorkatina. Pri vhodných podmienkach možno pozorovať aj Tribeč, Pohronský Inovec, Vtáčnik a Strážovské vrchy.

## Prístup
Na vrchol nevedie značená trasa, preto je dostupný po lesných chodníkoch z okolitých obcí. Od Duchonky vedie južne situovaným údolím riečky Železnica  značený chodník na Panskú javorinu. Na rovnakom vrchu končí aj  značkovaný chodník, ktorý od Duchonky obchádza Kamennú zo severu.

## Referencie

## Pozri aj
* Vysoký Inovec
* Zoznam vrcholov v Považskom Inovci

## Externé odkazy
* Poloha na turistickej mape

Kategória:Vrchy v Považskom Inovci
Kategória:Vrchy v okrese Topoľčany
Kategória:Vrchy v okrese Bánovce nad Bebravou
Kategória:Vrchy pod 1000 metrov na Slovensku
Kategória:Podhradie (okres Topoľčany)
Kategória:Zlatníky
Oceánsky pohár národov 2020

**Oceánsky pohár národov 2020** mal byť 11. ročníkom Oceánskeho poháru národov, súťaže národných futbalových tímov Oceánie konajúci sa pod záštitou Futbalovej konfederácie Oceánie (OFC).

Turnaj mal pôvodne hostiť Nový Zéland, ktorého vybral OFC 10. januára 2020. Na záverečnom turnaji malo hrať osem tímov. Nový Zéland by bol obhajcom titulu.

Dňa 21. apríla 2020 konfederácia OFC oznámila, že z dôvodu pandémie COVID-19 a komplikáciami so zmenou času konania bude turnaj zrušený.

## Miesto konania
Očakávalo sa že turnaj sa bude hrať v Aucklande a na dvoch štadiónoch North Harbour Stadium a The Trusts Arena.

## Referencie

## Externé odkazy
* oceaniafootball.com

2020
Kategória:2020 na Novom Zélande
Kategória:Šport v Aucklande
Phil Lynott: Songs for While I’m Away

***Phil Lynott: Songs for While I’m Away*** (alebo len ***Songs for While I’m Away***) je dokumentárny film z roku 2020 o živote speváka a skladateľa Phila Lynotta a jeho kariére so skupinou Thin Lizzy. Režírovala ho Emer Reynoldsová a mal premiéru 23. októbra 2020 na britskej televíznej stanici BBC Two. 

Dokument rozpráva príbeh o tom, ako sa mladý chlapec tmavšej pleti z robotníckej triedy päťdesiatych rokov v Dubline stal najväčšou rockovou hviezdou v Írsku. Ako hlavný spevák Thin Lizzy bol Phil Lynott skladateľom, básnikom, snílkom a divochom. Obsahuje archívne zábery a rozhovory Lynotta, Scotta Gorhama, Lynottovej bývalej manželky Caroline a ich detí, spolu s ďalšími hudobníkmi ako napr. Midge Ure, James Hetfield (Metallica) a Adam Clayton (U2).

*Songs for While I’m Away* je obšírne povedaný slovami samotného Lynotta a zameriava sa na niektoré z jeho ikonických piesní. Lynott ako skladateľ a básnik vložil do svojich piesní svoje korene a vytvoril príbehy, s ktorými sa fanúšikovia po celom svete môžu stotožniť. *Songs for While I’m Away* tiež sleduje Lynottov život mimo rokenrolu ako otca, manžela, syna a priateľa.

## Hodnotenie
*Songs For While I’m Away* získal najmä pozitívne ohlasy. Na stránke Rotten Tomatoes má 100 % „čerstvé“ hodnotenie a považuje sa za „definitívny dokument Phila Lynotta“. *[[The Irish Times]]* udelil dokumentu *Songs for While I’m Away* 3 z 5 hviezdičiek, kritizujúc nedostatok zmienky o Lynottovej závislosti na heroíne a absenciu analýzy „dynamiky hudby“. *[[The Guardian]]* tiež udelil *Songs for While I’m Away* 3 z 5 hviezdičiek.

## Referencie

## Zdroj
*

Kategória:Filmy z 2020
Kategória:Dokumentárne filmy
Kategória:Životopisné filmy
Kategória:Filmy podľa názvu
Veľká cena Abú Zabí 2021

**Veľká cena Abú Zabí 2021** (angl. **Formula 1 Etihad Airways Abu Dhabi Grand Prix 2021**), boli preteky Formule 1, ktoré sa konali dňa 12. decembra 2021 na okruhu Yas Marina Circuit v Abú Zabí, hlavnom meste Spojených arabských emirátov. Bola to záverečná Veľká cena sezóny 2021. Prvý krát od roku 1974 odštartovali dvaja vedúcy jazdci šampionátu jazdcov do posledných pretekov s rovnakým počtom bodov. Max Verstappen sa stal prvý raz majster sveta jazdcov, zatiaľ čo Mercedes získal ôsmy titul majstrov sveta konštruktérov sa sebou.

Pre obidvoch pilotov tímu Alfa Romeo Racing to bola aj posledná Veľká cena vo Formule 1: Kimi Räikkönen ukončil po pretekoch svoju kariéru a Antonio Giovinazzi bude od roku 2022 jazdiť vo Formule E. Kvôli pozitívnemu testu na koronavírus sa Nikita Mazepin nezúčastnil pretekov.

## Priebeh kvalifikácie
Max Verstappen získal, aj vďaka aerodynamického vaku (slipstream), ktorý mu na rovinke medzi zákrutami 8 a 9 vytvoril tímový kolega z Red Bullu Sergio Pérez, Pole Position pred Lewisom Hamiltonom a Landom Norrisom.

## Priebeh pretekov
Max Verstappen vyhral preteky pred Lewisom Hamiltonom a Carlosom Sainzom. Tým pádom sa stal prvým holandským majstrom sveta Formule 1.

Na štarte pretekov predbehol Lewis Hamilton Maxa Verstappena. V šiestej zákrute prvého kola sa snažil holandský pretekar dostať späť na prvé miesto. V dôsledku predbiehacieho manévru opustil Lewis Hamilton pretekárskú trať a sa vrátil pred Maxa Verstappena. Športový komisári uznali, že Hamilton nezískal trvalú výhodu a rozhodli, incident nevyšetrovať. Max Verstappen zamieril v 13. kole prvý krát do boxov na výmenu pneumatík; o kolo neskôr si nechal aj Lewis Hamilton vymeniť pneumatiky. Sergio Pérez, ktorý bol doposiaľ na treťom mieste, sa tým pádom dostal do vedenia pretekov. S čerstvými pneumatikami ho ale rýchlo dobiehal Lewis Hamilton, a v 20. kole sa nachádzal bezprostredne za mexickým pretekárom. Hamilton a Pérez viedli dve kolá veľmi tvrdý súboj o prvé miesto, čo dovolilo Verstappenovi stiahnuť stratu na Hamiltona na jednú sekundu. V 22. kole zamieril napokon aj Sergio Pérez do boxov. Náskok Hamiltona avšak v ďalšom priebehu Veľkej ceny stále viac narastal. Päť kôl pred koncom ale havaroval Nicholas Latifi, čo spôsobilo fázu za bespečnostným vozidlom. Tú využil Max Verstappen, ktorý mal dostatočný odstup na pretekára za sebou, na výmenu na novú najmäkšiu sadu pneumatík. Vrátil sa na trať za vedúcim pretekov Hamiltonom. Jedno kolo pred koncom boli preteky znovu reštartované; v piatej zákrute posledného kola predbehol Verstappen Lewisa Hamiltona a sa dostal na prvé miesto, ktoré mu zaistilo majstrovský titul. Carlos Sainz Jr. skončil na treťom mieste, potom ako Sergio Pérez musel v 56. kole odstúpiť kvôli klesajúcemu tlaku oleja.

## Výsledky
### Kvalifikácia

### Preteky

**Poznámky:**
* – Vrátane dodatočného bodu za najrýchlejšie kolo pretekov
* – Nedokončil, no odjazdil 90% pretekov a teda bol klasifikovaný

## Konečné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Veľká cena Abú Zabí 
Kategória:Formula 1 v roku 2021
Železničná stanica Hanušovce nad Topľou

**Železničná stanica Hanušovce nad Topľou** je železničná stanica v Hanušovciach nad Topľou. Leží na trati 193 Hronská Prešov – Humenné. Nie je elektrifikovaná.

## Doprava
Na stanici sa nachádzajú 3 dopravné, 3 manipulačné a 1 ostatná koľaj. Stanica patrí do Oblastného riaditeľstva Košice.

## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Hanušovce nad Topľou
Kategória:Doprava v okrese Vranov nad Topľou
Kategória:Stavby v okrese Vranov nad Topľou
Kategória:Hanušovce nad Topľou
Peyrehorade

**Peyrehorade**  môže byť:
* francúzska obec, pozri Peyrehorade  (obec)
* francúzsky kantón, pozri Peyrehorade (kantón)
Zálesie (potok)

** Zálesie** je potok v regióne Spiš, na území obcí Zálesie a Matiašovce v okrese Kežmarok v Prešovskom kraji. Je pravostranným prítokom vodného toku Rieka, ktorý ústi ďalej do Dunajca; má dĺžku . Je vodným tokom IV. rádu. Geomorfologická kategorizácia: geomorfologický celok Spišská Magura, geomorfologický podcelok Veterný vrch.

## Prameň
Pramení v nadmorskej výške  v lesnom extraviláne na severnom svahu hrebeňa vrchu Hulok v južnej časti územia obce Zálesie v okrese Kežmarok, v geomorfologickom celku Spišská Magura v geomorfologickom podcelku Veterný vrch. Vrchol vrchu Hulok s nadmorskou výškou  leží už na území susednej obce Reľov v okrese Kežmarok.

## Opis toku
Tečie severozápadoseverným smerom lesným extravilánom, postupne preteká cez les, ktorý sa strieda s trvalým trávnym porastom, v nadmorskej výške  vteká do intravilánu obce Zálesie, v nadmorskej výške  priberá bezmenný ľavostranný prítok, bez zmeny smeru preteká intravilánom zhruba kopírujúc cestu okolo ktorej je sústredená zástavba obce, v nadmorskej výške  priberá bezmenný ľavostranný prítok, pravým brehom obmýva úpätie lesa a pasienka *Dudovky* a ľavým brehom úpätie lesa a pasienka *Giblík*, v nadmorskej výške  opúšťa intravilán obce a vteká do poľnohospodárskeho extravilánu premiešaného lesom, v nadmorskej výške  pretína obecnú hranicu, kde priberá pravostranný bezmenný prítok, a vteká na územie Matiašoviec, postupne sa stáča na západ, ľavým brehom obmýva úpätie lesa *Záleská úboč* a lesa *Hájnica*, opúšťa lesný extravilán a pokračuje v poľnohospodárskom extraviláne, veľkým oblúkom na úpätí lesa *Pekielky* sa stáča na sever a v nadmorskej výške  v poľnohospodárskom extraviláne Matiašoviec ústi do vodného toku Rieka ako jeho pravostranný prítok v povodí Dunajca. Potok *Zálesie* má tri bezmenné prítoky.

Vodný tok *Zálesie* pramení a preteká v hornej polovici toku na území obce Zálesie a v dolnej polovici toku preteká a ústi na území obce Matiašovce v okrese Kežmarok v Prešovskom kraji, v geomorfologickom celku Spišská Magura v geomorfologickom podcelku Veterný vrch.

## Pôvod názvu
Názov vodného toku *Zálesie* má pôvod v názve obce Zálesie, ktorej extravilánom i intravilánom potok v hornej polovici toku preteká. Názov obce *Zálesie* bol bez zmeny prenesený na potok ako jednoslovné hydronymum. Názov obce *Zálesie*, ako typický predstaviteľ jednoslovného predponovo-príponového toponyma, má pôvod v charakteristickej polohe pomenúvaného geografického objektu (osady neskôr obce) vo význame *objekt z pohľadu pomenovateľa umiestený za väčšou plochou súvisle porastenou stromami, za lesom, za horou, za hájom*. Názov obce je aj pre dnešného používateľa slovenčiny motivačne jasný.

Hydronymum *Zálesie* bolo štandardizované v roku 1976.

## Referencie

Kategória:Potoky na Slovensku
Kategória:Povodie Dunajca
Kategória:Vodné toky v okrese Kežmarok
Kategória:Vodné toky v Spišskej Magure
Kategória:Zálesie (okres Kežmarok)
Kategória:Matiašovce
Horný lom

**Horný lom** () je vrch v Považskom Inovci. Leží nad obcou Zlatníky, približne  východne od Nového Mesta nad Váhom. 

## Poloha
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Bánovce nad Bebravou a v katastrálnom území obce Zlatníky. Nachádza sa v rázsoche, východne od Jakubovej a vrcholom nevedie značená trasa.

## Opis
Horný lom je málo výrazný pahorok, vybiehajúci juhovýchodným smerom z hlavného hrebeňa medzi Jakubovou a Krželnicou. Niektoré zdroje uvádzajú pod týmto názvom susednú kótu  v hlavnom hrebeni, ktorá na iných mapách nie je pomenovaná. Zalesneným vrchom nevedie značený chodník a prístupný je z hlavného hrebeňa. Severným susedom je vrch Krželnica (), západne leží Jakubová (), južne Dolný lom () a severovýchodne vrch Močiare (). Vrch patrí do povodia rieky Nitry a odvodňuje ho riečka Chotina a jej prítoky. Najbližšími sídlami sú na severozápade ležiaci Selec, západne situovaná Kálnica a východne ležiace obce Dubodiel a Zlatníky. 

### Výhľady
Vrchol a taktiež hrebeň sú pokryté lesným porastom, preto rozhľad je možný len z menších lokalít s nízkou vegetáciou. Vzhľadom na polohu pod hlavným hrebeňom sú najlepšie pozorovateľné práve okolité vrchy pohoria, no pri vhodných podmienkach je viditeľná veľká časť Nitrianskej pahorkatiny a Nitrianskej nivy, ako aj pohoria Tribeč, Pohronský Inovec a Vtáčnik.

## Prístup
Na vrchol nevedie značená trasa, preto je prístupný lesnými chodníkmi z okolitých obcí alebo z hlavného hrebeňa. 

* po  značke po hrebeni:
** od severu z Jastrabského sedla cez vrchol Inovca 
** od juhu od Panskej javoriny cez Ostrý vrch 
* po  značke od východu z Dubodiela cez Inovec
* po  značke zo Selca cez Inovec

## Referencie

## Pozri aj
* Vysoký Inovec
* Zoznam vrcholov v Považskom Inovci

## Externé odkazy
* Poloha na turistickej mape

Kategória:Vrchy v Považskom Inovci
Kategória:Vrchy v okrese Bánovce nad Bebravou
Kategória:Vrchy pod 1000 metrov na Slovensku
Kategória:Zlatníky
UBS

**UBS Group AG** je švajčiarska banka a medzinárodná akciová spoločnosť poskytujúca finančné služby a poradenstvo pre privátnych, inštitucionálnych a korporátnych klientov. UBS je najväčší správca majetku na svete a má vo svojej štruktúre 4 obchodné divízie: Global Wealth Management (Celosvetová správa majetku), Personal & Corporate Banking (Personálne & Korporátne bankovníctvo), Asset Management (Správa majetku) a Investment Bank (Investičná banka).

## Referencie

## Iné projekty

Kategória:Podniky založené v 1998
Kategória:Banky vo Švajčiarsku
Kategória:Podniky vo Švajčiarsku
Rys karpatský

**Rys karpatský** (lat. *Lynx lynx carpathicus*) je poddruh rysa ostrovida, ktorý sa vyskytuje v Karpatskej kotline v Rumunsku, na Slovensku, v Maďarsku, na Ukrajine a v Bulharsku.

## Popis
Rys karpatský je v porovnaní s inými druhmi mačiek pomerne veľký. Má dlhé nohy a chvost, veľké labky a chlpy na lícach tvoriace lem tváre. Má vysoké uši s nápadnými čiernymi chumáčmi. Podobne ako iné poddruhy rysa, aj rys karpatský má veľké, chlpaté labky, ktoré rozširujúcim sa pohybom prstov narážajú na zem, čo im umožňuje kráčať nad snehom a nezabárať sa. Hustá srsť ich v zime chráni pred chladom. Majú mäkkú srsť, ktorá má hustejšie množstvo škvŕn ako iné poddruhy rysa. Jednotlivé karpatské rysy majú rôzne vzory škvŕn, čo umožňuje výskumníkom ľahšiu identifikáciu.

## Rozšírenie a biotop
V karpatských horských pásmach Európy sa vyskytujú najmä rysy karpatské. Ich lov je umžnený v severných lesoch Európy a Ázie.

## Ekológia a správanie
Karpatské rysy nie sú rýchlymi bežcami v porovnaní s inými druhmi mačiek. Namiesto behu sa spoliehajú na prekvapivé útoky, ktorými nečakane zabijú svoju korisť. Sú to osamelé stvorenia, vyhýbajú sa ľuďom a schádzajú sa len preto, aby sa rozmnožovali.

### Diéta
Podobne ako iné druhy mačiek, aj rys karpatský je mäsožravý a živí sa jeleňmi, kozami a ovcami. V časoch nedostatku potravy je známe, že sa živia aj menšími tvormi, akými sú zajace, králiky, tetrovy, líšky a iné hlodavce. Lovia v noci a ľudia ich z tohto dôvodu často nezbadajú.

### Rozmnožovanie a výchova mláďat
Karpatskej rysy majú obdobie gravidity 63 až 74 dní. Ich vrhy majú zvyčajne jedno až štyri mačiatka, ktoré pri narodení vážia 240 až 430 gramov a rodia sa slepé. Samica rysa vychováva mačiatka sama a samec sa na ich výchove nezúčastňuje. Mačiatka zostávajú so svojou matkou 10 mesiacov.

## Zachovanie poddruhu
*L. l. carpathicus* sa kedysi bežne vyskytoval v celej Európe, no v súčasnosti v niektorých oblastiach vyhynul. Na rozdiel od rozširujúcich sa populácií mnohých veľkých šeliem v Európe sa populácia rysa karpatského v Západných Karpatoch javí ako neschopná rozšíriť sa za západné hranice svojho súčasného územia na česko-slovenských hraniciach. Pretrvávajúca nízka hustota, vysoká fluktuácia druhov a samičia filopatria môžu byť zodpovedné za prekážku rozširovania jeho rozsahu. Činnosti ako je napríklad pytliactvo a zvyšujúca sa fragmentácia krajiny v Západných Karpatoch, tento problém ešte viac zhoršili. Okrem toho v dôsledku reintrodukcie v 70. rokoch 20. storočia žije na území Chorvátska, Slovinska a Bosny ohrozená populácia rysov. Jeho hlavný biotop, Karpaty, sú obľúbenou ekoturistickou destináciou. Nelegálna ťažba dreva je v tejto oblasti tiež dosťrozšírená, pretože miestne zákony nemajú dostatok financií na ich reálne presadzovanie.

## Referencie

## Zdroj

Kategória:Najmenej ohrozené druhy
Kategória:Mačkovité
Kategória:Cicavce na Slovensku
Kategória:Európske cicavce
Kategória:Ázijské cicavce
Kategória:Zákonom chránené živočíchy na Slovensku
Deoxyuridínmonofosfát

**Deoxyuridínmonofosfát** (**dUMP**), tiež známy ako **kyselina deoxyuridylová** alebo jej konjugovaná báza **deoxyuridylát**, je deoxynukleotid. Skladá sa z bázy uracilu, deoxyribózy a fosfátovej skupiny.

dUMP je intermediát v metabolizme deoxyribonukleotidov.

## Biosyntéza
dUMP je forma uridínmonofosfátu (UMP), v ktorej je ribóza nahradená deoxyribózou. Na 2' uhlíku ribózy je teda hydroxylová skupina nahradená atómom vodíka, čím vzniká deoxyribóza. dUMP je prekurzorom deoxytymidínmonofosfátu (dTMP), ktorý vystupuje pri biosyntéze nukleotidov DNA.

Syntéza dUMP je niekoľkokrokový proces, ktorý začína UMP, produktom pyrimidínovej biosyntézy. Enzým nukleozidmonofosfátkináza premieňa UMP a adenozíntrifosfát (ATP) na uridíndifosfát (UDP) a adenozíndifosfát (ADP).

Enzým ribonukleotidreduktáza spustí pri nadbytku ATP reťazovú reakciu s UDP, ktorá katalyzuje tvorbu deoxyuridíndifosfátu (dUDP), ktorý sa potom mení na deoxyuridíntrifosfát (dUTP), potom na dUMP vďaka pridaniu alebo odobratiu fosfátových skupín.

## Referencie

## Pozri aj
* dCMP deamináza

## Zdroj

Kategória:Pyrimidíny
Kategória:Nukleotidy
Európska liga UEFA 2021/2022

**Európska liga UEFA 2021/2022** bola 51. sezónou Európskej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa konala v auguste 2021 a hlavná časť od septembra 2021 do mája 2022.

Tento ročník bol prvým od sezóny 1998/99 (posledná sezóna Pohára víťazov pohárov), kedy sa hrali tri veľké medzinárodné súťaže pod patronátom UEFA (Liga Majstrov, Európska liga, Európska konferenčná liga). Víťaz Európskej ligy 2021/2022 Eintracht Frankfurt sa automaticky kvalifikoval do skupinovej fázy Ligy majstrov 2022/2023, takisto získal právo účasti v zápase o Superpohár UEFA 2022.

Finále sa odohralo 18. mája 2022 v Seville v Španielsku, na štadióne Estadio Ramón Sánchez Pizjuán.

## Účastnícke miesta
Celkom 58 tímov z  33 členských krajín UEFA sa zúčastnilo Európskej ligy UEFA 2021/2022. Každá krajina mala pridelený počet miest podľa koeficientov UEFA:

* Asociácie na 1.-5. mieste dostali dve miesta.
* Asociácie na 6.-15. mieste dostali jedno miesto.
** Vzhľadom k tomu, že vyhradené miesto pre úradujúceho víťaza Európskej konferenčnej ligy nebolo tento rok obsadené, asociácii na 16. mieste bol presunutý jeden tím z Európskej konferenčnej ligy do Európskej ligy.
* Ďalej sa do Európskej ligy postupne presunulo 37 tímov vyradených z Ligy majstrov 2021/2022.
* V budúcich sezónach bude mať jedno miesto vyhradené aj úradujúci víťaz Európskej konferenčnej ligy.

## Rebríček UEFA
Účastnícke miesta pre Európsku ligu UEFA 2021/2022 boli rozdelené podľa koeficientu UEFA z roku 2020, do ktorého boli započítané výsledky klubov danej krajiny v európskych pohárových súťažiach od sezóny 2015/2016 do sezóny 2019/2020 vrátane. 

## Rozdelenie tímov

## Termíny

## Kvalifikácia
### 3. kvalifikačné kolo
**Majstrovská časť**

**Nemajstrovská časť**

### 4. kvalifikačné kolo

## Skupinová fáza
Skupinovú fázu Európskej ligy UEFA 2021/2022 hralo 32 tímov – 10 víťazov zo 4. kvalifikačného kola EL, 10 tímov vyradených v kvalifikácii Ligy majstrov a 12 tímov, ktoré boli zaradené priamo do skupinovej fázy.

### Skupina A

|}

### Skupina B

|}

### Skupina C

|}

### Skupina D

|}

### Skupina E

|}

### Skupina F

|}

### Skupina G

|}

### Skupina H

|}

## Play - off

### Štvrťfinále
Žreb štvrťfinále sa konal 18. marca 2022. Prvé zápasy sa hrali 7. apríla, druhé zápasy 14. apríla 2022.

### Semifinále
Žreb semifinále sa konal 18. marca 2022, hneď po žrebovaní štvrťfinále. Prvé zápasy sa hrali 28. apríla, druhé zápasy 5. mája 2022.

### Finále

## Pozri aj
* Liga majstrov UEFA 2021/2022
* Európska konferenčná liga UEFA 2021/2022

## Zdroj

Kategória:Sezóny Európskej ligy UEFA
2021/2022
Kategória:Futbal v 2021
Kategória:Futbal v 2022
Parlamentné voľby v Moldavsku v roku 2021

**Predčasné parlamentné voľby v Moldavsku** sa uskutočnili 11. júla 2021. Približne 3 milióny moldavských občanov si v nich vyberalo 101 poslancov Parlamentu Moldavskej republiky. Víťazom sa stala stredopravá Strana akcie a solidarity (PAS), ktorá získala viac ako 52% a 63 kresiel. Okrem nej sa do parlamentu dostali už len dve ďalšie zoskupenia - Volebný blok komunistov a socialistov (BECS) s 27% a populistická strana "Şor" s 5%. Volebná účasť dosiahla 52,3%. 

Voľby boli vnímané najmä ako súboj proeurópskych (PAS) a proruských (BECS, Şor) síl. Jednoznačné víťazstvo PAS predpokladá zlepšenie vzťahov s EÚ a USA, ale aj stabilizovanie politickej scény, ktorá trpela v posledných rokoch mocenskými súbojmi a najmä kauzou krádeže 1 miliardy dolárov z moldavského bankového systému. Organizácia pre bezpečnosť a spoluprácu v Európe označila voľby za súťaživé a dobre zorganizované, hoci sa vyskytli obavy o nezávislosť Centrálnej volebnej komisie. 

23. júla schválil výsledky volieb moldavský Ústavný súd a 6. augusta bola 61 hlasmi vymenovaná nová vláda premiérky Natalie Gavriliţovej. 

## Výsledky

## Referencie

Kategória:2021 v Moldavsku
2021
Kategória:Voľby 2021
Kausia

[náhľad|Macedónska freska zobrazujúca vojakov s kausiami na hlave z hrobky ''Agios Athanasios'', [4. storočie pred Kr.|4. stor. pred Kr. Thessaloniki ]]
**Kausia** () bola macedónska pokrývka hlavy. 
    
Kausia, plstený alebo kožený klobúk so širokou striežkou (v podobe hríbu, niekedy so šnúrkami na uviazanie), bol súčasťou odevu Macedónčanov a susedných národov (napr. Ilýrov). Pripomína podobnú mäkkú pokrývku hlavy zvanú *[[pakol]]*, ktorú dnes nosia muži v Afganistane (hlavne Nuristanu v pohorí Hindúkuš) a Pakistane (na územiach, ktoré boli kedysi pod macedónskou nadvládou). Kausia bola pravdepodobne lacná a mohli ju ľahko vyrábať pre vojakov v dostatočnom množstve (nosili ju aj chudobní ľudia, aby sa chránili pred slnkom i chladom). Od 4. stor. pred Kr. (v helenistickom období) ju nosili hlavne macedónski vojaci a vysokopostavení úradníci, aby sa odlíšili od ostatných Grékov. Jej názov bol zrejme odvodený z gréckeho slova kausis (καῦσις), čo znamená „teplo“, ktoré pripomína jej schopnosť zahriať.
  
Pekná ukážka toho, ako vedela kausia ochrániť svojho majiteľa v zlom počasí je uvedená v epigrame gréckeho básnika Antipatra (v Macedónsku), adresovanom rímskemu aristokratovi Luciovi Pisovi okolo roku 11 pred Kr.: 
 

 
::- text v starogréčtine: zaznamený v antológii gréckych epigramov (Anthologia Graeca), epigram Antipatros, 6, 335.
 
Purpurovú kausiu s kráľovským diadémom nosili macedónski panovníci ako súčasť kráľovského odevu. Tento diadém bol úzky pás látky, v purpurovej a zlatej farbe. Kausiu s kráľovským diadémom (καυσία a διάδημα) nosil i Alexander Veľký  a takisto aj posledný panovník dynastie Ptolemaiovcov.  Plutarchos uvádza, že vyslúžiť si u Macedónčanov purpurovú kausiu bolo veľkou poctou: *„... a boli potešení, že od Eumena prijali také pocty, aké králi udeľujú svojim priateľom. Bol totiž splnomocnený rozdávať purpurové kausie a vojenské plášte ([[Chlamys (odev)|chlamys]]), a to bol medzi Macedónčanmi mimoriadny kráľovský dar.“* 
    
## Referencie a bibliografia

 
## Iné projekty

 
Kategória:Spoločnosť v starovekom Grécku
Kategória:Pokrývky hlavy
Záskalský potok

** Záskalský potok** je potok v regióne Orava, na území mesta Dolný Kubín v mestskej časti Záskalie v okrese Dolný Kubín v Žilinskom kraji. Je pravostranným prítokom Oravy, v povodí Váhu; má dĺžku . Je vodným tokom IV. rádu. Hydrologické poradie (číslo povodia): 4-21-04-8529. Geomorfologická kategorizácia: geomorfologická oblasť Stredné Beskydy, geomorfologický celok Oravská vrchovina.

## Prameň
Pramení v nadmorskej výške  v lesnom extraviláne na juhovýchodnom úbočí vrchu Minčol s nadmorskou výškou  v lese *Bucľov* na území mesta Dolný Kubín mestskej časti Záskalie v okrese Dolný Kubín, v geomorfologickom celku Oravská vrchovina.

## Opis toku
Tečie juhovýchodojužným smerom, postupne je lesný extravilán vystriedaný pasienkami a lúkami, pravým brehom obmýva les *Blatná*, esovite sa skrúca, opäť preteká lesným extravilánom, v nadmorskej výške  priberá bezmenný pravostranný prítok pritekajúci zo svahov vrchu Pikula s nadmorskou výškou , v nadmorskej výške  priberá bezmenný pravostranný prítok, lesný porast je opäť striedaný trvalým trávnym porastom, v nadmorskej výške  priberá bezmenný ľavostranný prítok, v nadmorskej výške  priberá bezmenný pravostranný prítok a zakrátko i v nadmorskej výške  bezmenný pravostranný prítok, v nadmorskej výške  priberá ďalší bezmenný pravostranný prítok, stáča sa do východného smeru, povyše intravilánu mestskej časti Záskalie pravým brehom obmýva samotu *Pltisko* a v nadmorskej výške  ústi do Oravy ako jej pravostranný prítok. Orava ďalej ústi do Váhu. *Záskalský potok* má šesť bezmenných prítokov.

*Záskalský potok* pramení, preteká a ústi na území mesta Dolný Kubín, v priestore katastrálneho územia mestskej časti Záskalie v okrese Dolný Kubín, v Žilinskom kraji, v geomorfologickom celku Oravská vrchovina.

## Pôvod názvu
Názov vodného toku *Záskalský potok* má pôvod v názve mestskej časti Záskalie v meste Dolný Kubín, v priestore ktorej pramení, preteká a ústi. Z toponyma *Záskalie* rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Záskalský potok* ako súčasť veľmi početnej skupiny názvov v slovenskej toponymii, najmä hydronymii. Názov mestskej časti *Záskalie*, ako typický predstaviteľ predponovo-príponového toponyma, má pôvod v polohe pomenúvaného geografického objektu z hľadiska pomenúvateľa vo význame *objekt ležiaci za skalou/za skalami, za súvislou masou kameňa, za tvrdou horninou*. Motivácia pomenovania je aj v súčasnej slovenčine jasná.

Hydronymum *Záskalský potok* bolo štandardizované v roku 1994. Najstarší dochovaný písomný záznam toponyma Záskalie je z roka 1345.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Dolný Kubín
Kategória:Vodné toky v Oravskej vrchovine
Kategória:Dolný Kubín
Sokolec (vrch v Tribeči)

**Sokolec** () je vrch v pohorí Tribeč. Leží nad obcou Malá Lehota, približne  juhovýchodne od Partizánskeho.

## Poloha
Nachádza sa vo východnej časti pohoria, v geomorfologickom podcelku Rázdiel a časti Skýcovská vrchovina. Vrchol leží v Banskobystrickom kraji, na území okresu Žarnovica a zasahuje na katastrálne územie obcí Veľké Pole a Malá Lehota. Hrebeň vrchu je súčasťou prírodnej rezervácie Sokolec.

## Opis
Sokolec je druhý najvyšší vrch pohoria, ležiaci v jeho východnej časti. Okolitá oblasť je výrazne nižšia, no kúsok severne () začína hrebeň susedného pohoria Vtáčnik s vyššími vrchmi. Potvrdzuje to severný sused, vrch Stráž (), severozápadne leží Cígerova skala (), juhozápadne vrch Lámaniny () a juhovýchodne vrch Vojšín (). Západnú časť masívu odvodňujú prítoky Hostianskeho potoka do Žitavy v povodí rieky Nitry, do Žitavy prúdi i voda z južných svahov, ktoré sú prameniskom Žitavice. Zo severovýchodných svahov voda odteká Píľanským potokom do rieky Kľak v povodí Hrona. Najbližšími sídlami sú na južnom úpätí situované štále obce Malá Lehota, severovýchodne ležiace Veľké Pole a východne ležiaca Píla. 

### Výhľady
Vrcholový hrebeň, ktorý je súčasťou chráneného územia, je pokrytý lesným porastom. Rozhľad preto poskytujú len malé lokality bez porastu, najmä na svahoch. Viditeľné sú najmä okolité vrchy pohoria, z vhodných miest však možno pozorovať i časť Vtáčnika, Štiavnické vrchy, Pohronský Inovec, Považský Inovec či Strážovské vrchy.

## Prístup
Vrchol leží v prírodnej rezervácii, kde je obmedzený pohyb osôb a nakoľko naň nevedie značená turistická trasa, pohyb osôb je tam nežiadúci. Červeno značená Ponitrianska magistrála prechádza západne ležiacim sedlom, spájajúcim Sokolec a Lámaniny. Vrch je dostupný z okolitých osád (štálov).

## Referencie

## Pozri aj
* Rázdiel
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy v okrese Žarnovica
Kategória:Vrchy pod 1000 metrov na Slovensku
Kategória:Veľké Pole
Kategória:Malá Lehota
Jan Macák

**Jan Macák** (* 28. júl 1997, Pardubice, Česko) je český youtuber a influencer. Na internete vystupuje pod pseudonymom **MenT**.

## Život
Jan Macák sa narodil 28. júla 1997 v Pardubiciach, kde následne aj vyrastal. Študoval na strednej škole s maturitou so zameraním na prácu s verejnosťou, marketing a médiá. Po maturite v roku 2016 sa zapísal na Metropolitnú univerzitu v Prahe, štúdium však po roku ukončil a teraz sa plne venuje YouTubu.

## Tvorba
Svoje prvé video publikoval vo svojich 12 rokoch v roku 2009.

K natáčaniu hier sa dostal postupne cez videohru Grand Theft Auto: San Andreas, pri ktorej s kamarátmi trávil voľný čas. Spolu s nimi vytvoril z tejto hry amatérsky film, ktorý následne nahral na internet, ale film však nemal veľký úspech. Postupne sa k nemu začali pridávať ďalší kamaráti a hráči, a tak začal svoje videá umiestňovať na server YouTube. Po úspechu s GTA začal MenT natáčať aj videohru Minecraft a jeho sledovanosť v nasledujúcich rokoch rapídne stúpla. V roku 2017 tak presiahol na svojom YouTube kanále hranicu 1 milióna odberateľov.  Momentálne sa venuje prevažne natáčaniu hier, napr. GTA V, Minecraft, RAFT, The Forest a ďalšie.

Druhým kanálom Jana Macáka je MENTSGARAGE (predtým MenTlive). Tento kanál spočiatku slúžil na vlogovanie, preskúmavanie opustených budov a na natáčanie cestovných videií (napr. z Japonska, ktoré navštívil s youtuberom Kovym). Doteraz najúspešnejšie video na tento kanál nahral v lete roku 2016 a išlo o preskúmavanie opustenej továrne bývalej pardubickej Tesly.

V roku 2021 ho časopis *[[Forbes (magazín)|Forbes]]* umiestnil na tretie miesto v rebríčku 10 najlepšie platených youtuberov Česka, s odhadovaným ročným príjmom 413 tis. eur.

V súčasnosti sa kanál MENTSGARAGE zameriava najmä na automobilový obsah - zahraničné cesty (napr. do Talianska alebo Rumunska), driftovanie, recenzie, testovanie a predstavovanie automobilov.

## Referencie

## Zdroj

Kategória:Osobnosti z Pardubíc
Kategória:Českí youtuberi
Formula 2 v roku 2022

**Sezóna 2022 Formuly 2** bude šiestym ročníkom šampionátu FIA Formula 2. Šampionát je sprievodnou sériou Formuly 1. Všetci jazdci pretekajú v identických monopostoch so šasi Dallara F2 2018 a preplňovaným šesťvalcovým vidlicovým motorom od Mecachrome. Pneumatiky dodáva Pirelli.

## Zloženie tímov

## Kalendár

### Zmeny v kalendári
Šampionát sa pre svoje pretekárske víkendy vrátil k formátu dvoch pretekov po tom, čo sa v sezóne 2021 dostal pod kritiku, že medzery medzi jednotlivými kolami sú príliš veľké.

* Okruh v Imole sa po prvýkrát objaví v kalendári F2
* Okruh v Zandvoorte sa v kalendári objaví po tom, čo bol v roku 2020 zrušený a v roku 2021 nebol zahrnutý
* Red Bull Ring, Hungarioring, Barcelona a Spa-Francorchamps sa vrátili  do kalendára, keď v roku 2021 neboli zahrnuté.
* Preteky v Soči sa mali konať 24. – 25. septembra, no koncom februára boli pozastavené z dôvodu prebiehajúcej ruskej invázie na Ukrajinu. Nakoniec bola celá Veľká cena Ruska zrušena.

## Zmeny v športových pravidlách
Šampionát bude mať reprofilovaný formát bodovania. Body za pole position a najrýchlejšie kolo sa znížia na polovicu; teraz sa budú udeľovať 2 body za pole position a 1 za najrýchlejšie kolo v každých pretekoch. Body v šprinte sa výrazne zmenia, pričom 10 bodov sa udelí pre víťaza, 8 bodov za 2., potom 6 za 3. a klesá až na 1 bod za 8. miesto. Zmeny sa budú týkať aj ďalšej série feederov Formuly 1, šampionátu FIA Formula 3 Championship. 

## Výsledky a umiestnenie
### Výsledky

### Bodovací systém

#### Šprint

#### Hlavné preteky

### Majstrovstvá jazdcov

### Majstrovstvá tímov

## Referencie

## Zdroj

2022
Kategória:Šport v 2022
Teta

**Teta** (lat. *matertera*) alebo **ujo** je príslušník rodiny, je súrodenec,sestra alebo brat, matky. Podobné termíny sú ujo a ujčiná a strýko a stryná sú súrodenci z otcovej línie. Teda brat alebo sestra otca. Potomkovia sú bratranec alebo bratanec a sesternica alebo sestranica.

Pomenovanie teta sa vyskytuje vo všetkých slovanských jazykoch. Teta môže byť aj oslovenie pre dospelú cudziu ženu.

## Referencie

## Pozri aj
* príbuzenstvo
* rodina

Kategória:Rodina
Fleurance

**Fleurance** môže byť:
* obec vo Francúzsku, pozri Fleurance (obec)
* kantón vo Francúzsku, pozri Fleurance (kantón)
Ladislav Lörinc

Mgr. **Ladislav Lörinc** (* 12. február 1989, Košice) je starosta mestskej časti Košice – Sídlisko KVP a zároveň poslanec mestského zastupiteľstva mesta Košice. 

## Život
V mladom veku sa aktívne venoval hádzanej po dobu 12 rokov. Na Univerzite Pavla Jozefa Šafárika v Košiciach študoval v rokov 2008 – 2013 a vyštudoval politológiu. Založil vlastnú firmu s názvom Magna Carta NGO aj neziskovú organizáciu s názvom Happy Kids NGO. 

V rokoch 2014 – 2018 pracoval ako projektový manžér v spoločnosti T-Systems. Počas svojej profesionálnej kariéry mal možnosť pracovať v zahraničí – v Spojenom kráľovstve a Turecku.

Politike sa venuje od svojich 20 rokov a už druhé obdobie je zvoleným poslancom na košickom sídlisku KVP. V rokoch 2010 – 2018 pôsobil ako poslanec miestneho zastupiteľstva na sídlisku KVP. Od roku 2018 je poslancom mestského zastupiteľstva a zároveň poslancom miestneho zastupiteľstva sídliska KVP, kde pôsobí ako predseda *Komisie športu a aktívneho oddychu*.

V komunálnych voľbách 2018 kandidoval za koalíciu KDH, NOVA, OĽANO, PS, SaS, SME RODINA, SPOLU – občianska demokracia, SMK – MKP na post starostu v obci Košice-Sídlisko KVP a do tejto funkcie bol aj zvolený. Získal 52,5% hlasov.

Od roku 2022 je tiež poslancom Košického samosprávneho kraja, kde zároveň zastával funkciu podpredsedu Košického samosprávneho kraja. Tej sa vzdal 3. novembra 2025.

17. novembra oznámil kandidatúru na post primátora mesta Košice.

### Ocenenie
* 2013: Ocenenie Európskej komisie za projekt v kategórii *Mládežnícke výmeny* v rámci programu *Mládež v Akcii 2013*

## Referencie

## Externé odkazy
* Oficiálna stránka Ladislava Lörinca
* Blog Ladislava Lörinca 

Kategória:Slovenskí komunálni politici
Kategória:Slovenskí politológovia
Kategória:Starostovia košických mestských častí
Kategória:Absolventi Univerzity Pavla Jozefa Šafárika
Kategória:Predsedovia slovenských politických strán
Kategória:Osobnosti z Košíc
Bezúhonnosť

**Bezúhonnosť** môže byť:
*stav (resp. vlastnosť byť) bez úhony, t.j.:
** stav (resp. vlastnosť byť) bez mravného či povahového nedostatku či pochybenia a/alebo bez hany, počestnosť, zachovalosť, (mravná) zachovanosť, statočnosť, pozri česť, statočnosť
** zriedkavo: stav (resp. vlastnosť byť) bez chyby (čiže bezchybnosť), bez vady, bez nedostatku, bez poškodenia (napr. bezúhonnosť krásy, bezúhonnosť fungovania), pozri chyba
** zastarano: nevinnosť (vo všeobecnom, t.j. nielen v pohlavnom, význame)
*v práve: a) neodsúdenosť za žiadny trestný čin alebo za niektoré typy trestných činov, b) riadnosť vedenia života, pozri bezúhonnosť (právo)

## Referencie
Africký pohár národov

**Africký pohár národov** je futbalový turnaj národných reprezentačných tímov Afriky pod hlavičkou CAF. Prvý ročník sa odohral v roku 1957 a pravidelne sa koná každé dva roky od roku 1968. Do roku 2012 sa turnaj konal v párnych rokoch, od roku 2013 v nepárnych.

Prvého ročníka sa zúčastnili iba štyri krajiny a to Egypt, Sudán a Etiópia a Juhoafrická republika, ktorá bola neskôr diskvalifikovaná. Od tej doby sa počet účastníkov zvyšoval až dosiahol úrovne 16 účastníkov v roku 1998. V roku 2019 mal turnaj 24 účastníkov.

## Formát turnaja
Od roku 2019 má turnaj 24 účastníkov. Tímy rozdelia do šiestich skupín. Prvé dva tímy z každej skupiny a štyri najlepšie tímy na treťom mieste postúpia do vyraďovacej fázy. Na rozdiel napríklad od európskeho šampionátu sa na Africkom pohári národov hrá aj o 3. miesto

## Výsledky jednotlivých ročníkov

;Poznámky
:**1** Konžská demokratická republika vtedy vystupovala pod názvom Zair
:**2** Hral sa opakovaný zápas

## Najúspešnejšie krajiny Afrického pohára národov

 ako hostiteľ

## Usporiadateľské krajiny Afrického pohára národov

## Referencie

## Externé odkazy
* CAF online – Total Africa Cup of Nations


Kategória:Futbalové súťaže v Afrike
Lámaniny

**Lámaniny** () je vrch v pohorí Tribeč. Leží nad obcou Malá Lehota, približne  juhovýchodne od Partizánskeho.

## Poloha
Nachádza sa vo východnej časti pohoria, v geomorfologickom podcelku Rázdiel a časti Skýcovská vrchovina. Vrchol leží na pomedzí Nitrianskeho a Banskobystrického kraja, na hranici okresov Zlaté Moravce a Žarnovica a zasahuje na katastrálne územie obcí Jedľové Kostoľany a Malá Lehota. Západným úpätím prechádza Rudná magistrála.

## Opis
Vrch Lámaniny leží v oblasti, kde je niekoľko vrcholov, presahujúcich  Najvyšším susedom je  vysoký Sokolec, situovaný severovýchodne, juhovýchodne sa nachádza vrch Vojšín (), južne Brezový vrch (), západne Kamenné vráta () a severne Veľká Ostrá (). Masív patrí do povodia rieky Nitry; západné svahy odvodňujú prítoky Hostianskeho potoka do Žitavy, z východných svahov do rovnakej rieky odteká voda potokom Žitavica. Najbližšími sídlami sú na východe ležiaca obec Malá Lehota, južne položené Jedľové Kostoľany a severovýchodne ležiace Veľké Pole a Píla. 

### Výhľady
Vrchol pokrýva lesný porast, znemožňujúci súvislejší rozhľad. Z malých lokalít s nižšou vegetáciou je možné vidieť najmä okolité vrchy pohoria, ojedinele sú pozorovateľné aj Strážovské vrchy, Vtáčnik či Štiavnické vrchy.

## Prístup
Na vrchol nevedie značený chodník, preto prístup vedie z okolitých sídiel, resp. odbočením zo západne vedúcej červeno značenej Ponitrianskej magistrály.

* po  značenej magistrále:
** od juhu z obce Jedľové Kostoľany a Brezov štál
** od severu z obce Veľké Pole

## Referencie

## Pozri aj
* Rázdiel
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy v okrese Žarnovica
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Jedľové Kostoľany
Kategória:Malá Lehota
Fosfotransferáza

**Fosfotransferázy** sú enzýmy, ktoré katalyzujú fosforylačné reakcie. Klasifikujú sa ako transferázy a je im priradené EC číslo 2.7. Všeobecne katalyzujú reakciu

:A-P + B \rightleftharpoons B-P + A

kde P je fosfátová skupina, A je donor a B je akceptor fosfátovej skupiny.

## Klasifikácia
Fosfotransferázy sú zvyčajne klasifikované podľa akceptorovej molekuly:

* EC 2.7.1 Fosfotransferázy, ktorých akceptorom je alkoholová skupina
* EC 2.7.2 Fosfotransferázy, ktorých akceptorom je karboxylová skupina
* EC 2.7.3 Fosfotransferázy, ktorých akceptorom je dusíkatá skupina
* EC 2.7.4 Fosfotransferázy, ktorých akceptorom je fosfátová skupina
* EC 2.7.9 Fosfotransferázy, ktoré majú da akceptory. V týchto reakciách sa z jedného nukleotidtrifosfátu prenesú dva fosfáty na dve rôzne molekuly, čím vzniká nukleotidmonofosfát a dva fosforylované produkty.

## Fosfotransferázový systém
Fosfotransferázový systém (PTS) je komplexná translokačná skupina enzýmov prítomná v mnohých baktériách. PTS presúva cukry (napr. glukózu, manózu a manitol) do bunky. Prvým krokom tejto reakcie je fosforylácia substrátu fosfotransferázou počas transportu. V prípade glukózy je produktom fosforylácie glukóza-6-fosfát (Glc-6-P alebo G-6-P). Kvôli zápornému náboju fosfátovej skupiny nemôže G-6-P voľne opustiť bunku.Toto je zároveň prvá reakcia glykolýzy, pri ktorej sa glukóza rozkladá na pyruvát.

## Referencie

## Pozri aj
* Kináza
* Fosforyláza
* Difosfotransferáza

## Zdroj

Kategória:Transferázy
Eva Križanová

**Eva Križanová** (* 18. jún 1932, Bratislava† 16. november 2021, Bratislava) bola jednou zo zakladateľských osobností slovenskej pamiatkovej starostlivosti.

## Životopis
Narodila sa v rodine pedagógov. Otec Alexander Orgoník (* 19. apríl 1897, Senica† 10. marec 1980) pracoval na Povereníctve školstva a matka Jozefína Orgoníková bola učiteľka. Dcéra Eva bola ich jediné dieťa.

Prvýkrát sa vydala už ako 18-ročná. Manžel Vladimír Križan ju nasmeroval na štúdium dejín umenia, hoci Eva bola prijatá na štúdium medicíny.

Z manželstva s Vladimírom Križanom sa narodil syn Ján. V roku 1959 sa vydala druhýkrát za svojho kolegu - architekta Ing. arch. Milana Križana, s ktorým sa zoznámili pri výskumnej činnosti - venovali sa ako spoluautori Súpisu pamiatok na Slovensku. S ním mala ďalšie dve deti - Zuzanu a Petra.

Eva Križanová bola jednou zo zakladateľských osobností slovenskej pamiatkovej starostlivosti.

Stála pri zrode Pamiatkového ústavu a s ochranou pamiatok spojila celý svoj profesionálny aj osobný život.

Ešte počas štúdií odboru dejín umenia na Filozofickej fakulte Univerzity Komenského, ako žiačka doc. Václava Wagnera, doc. Alžbety Günterovej-Mayerovej a doc. Václava Mencla, zamerala svoju pozornosť na podrobné poznanie architektonických pamiatok.

Po ukončení štúdia v roku 1955 sa zapájala do podrobného terénneho výskumu pamiatkového fondu, podieľala sa na náročných prácach s identifikáciou a súpisom pamiatok na Slovensku. Po ukončení odboru dejín umenia v kombinácii s národopisom v roku 1955 pracovala celý profesionálny život v Štátnom ústave Pamiatkovej starostlivosti až do roku 1990.

Široké spektrum predstavuje jej práca v oblasti propagácie pamiatok - publikovala odborné články, štúdie a intenzívne sa aktivizovala v prednáškovej činnosti.

## Tvorba
* 1955 - Štátny hrad Trenčín a okolie
* 1963 - Oravský hrad a okolie
* 1969 - Slovenské hrady a kaštiele
* 1987 - Slovenské hrady, zámky a kaštiele
* 1990 - Hrady, zámky a kaštiele na Slovensku
* 1990 - Hrady, zámky a kaštiele na Slovensku: turistický lexikon
* 1990 - Hrady a zámky v Československu: Premeny slohov a životného štýlu

## Ocenenia
* 2008 - Cena Alžbety Güntherovej-Mayerovej

## Referencie

Kategória:Slovenskí pamiatkari
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy